b"\n_START_ARTICLE_\nCasa Ferrer del carrer de Bonaventura Carreras Peralta\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa i tres pisos amb un afegit d'una planta del segle XX (1r 3a). La composici\xc3\xb3 \xc3\xa9s en vertical, de llosanes de pedra treballada i llindes planeres, de quatre obertures en planta, excepte la segona planta, que entre els balcons s'han obert noves finestres, seguint la tipologia antiga. Al primer pis hi ha dues finestres triforades g\xc3\xb2tiques tapiades. A planta baixa, l'acc\xc3\xa9s es produeix per porta dovellada m\xc3\xa9s aixecada del terra, per rebaix del carrer, que d\xc3\xb3na lloc a una entrada modificada i amb l'escut dels Ferrer. Al costat dret hi ha dos obertures de llinda planera actuals, per a garatges. A l'esquerra s\xc3\xb3n d'arc rebaixat. Fa\xc3\xa7ana arrebossada.\n_START_SECTION_\nHist\xc3\xb2ria\n_START_PARAGRAPH_\nPertanyia als FERRER de la Vall de la Bianya. EL rei Carles Quart els hi concedeix el blas\xc3\xb3 (1795: t\xc3\xadtol de noblesa). A la segona meitat del segle XIX hi va viure l'oculista Carreras Peralta."